Joernaliste proe hulle eie sensuur-medisyne – praag.co.za
Die groep joernaliste wat self graag sensuur toepas teen afvalliges, proe nou van hul eie medisyne.
'n Afvaardiging wat die Media Workers Association of South Africa (Mwasa), verteenwoordigers van Primedia en Independent Media, en die Right2Know Campaign ('n Soros-front) insluit, wou met Motsoeneng vergader oor die skorsing.
Hulle eis dat Motsoeneng die skorsing ophef en "intimidasie van joernaliste" by die SABC staak. Die partye is almal verbind tot die voortgesette "nasionale demokratiese rewolusie".
Dit laat kommer ontstaan dat hulle ook betrokke mag wees by die oproer wat hulle graag wil verfilm en uitsaai.
Hulle het 'n beroep op die nasionale uitsaaier gedoen om die redaksionele beleid te hersien, wat 'n kombersverbod plaas om oor oproer te berig.
Motsoeneng het eers ingestem, maar later gesê hy sal voortgaan met dissiplinêre optrede teen die betrokke personeellede wat hulle nie aan beleid steur nie.
Special Assignment se uitvoerende vervaardiger Busisiwe Ntuli, SAfm aktuele sake se uitvoerende vervaardiger Krivani Pillay en senior ondersoekende joernalis Jacques Steenkamp staar aanklagte wat verband hou met die onwettige optrede in die gesig.
Hulle het hul kommer oor die uitsaaiverbod in 'n brief aan Motsoeneng verklaar en 'n veldtog op sosiale media begin teen die skorsing.
Hulle straf volg op die skorsing van 'n verdere drie redaksielede, wat Radio Sonder Grense se uitvoerende redakteur Foeta Krige en senior joernalis Suna Venter insluit.
Ironies genoeg was Foeta Krige self 'n sensor van formaat wat reeds 'n dekade lank sorg dat geen "regse" mening ooit op RSG gelug word nie en self die ANC se gewillige ideologiese vuilspuit.
Die joernaliste, insluitend parlementêre verslaggewer Lukhanyo Calata, se dissiplinêre verhore sal na verwagting op Vrydag plaasvind.
Skrywer praagGepubliseer op 4 Julie 2016 4 Julie 2016 Kategorieë Nuus, Suider-AfrikaSleutelwoord China, joernaliste, kommunisme, NDR, RSG, sensuur